***O alquimista*** é un libro publicado no Brasil en 1988 por Paulo Coelho. Traducido a máis de 88 linguas e publicado en máis de 150 países, o autor vendeu con esta obra máis de 135 millóns de exemplares no mundo. En 2002, o *Jornal de Letras de Portugal* atribúelle o título de libro en lingua portuguesa máis vendido de tódolos tempos. Así mesmo, *O alquimista* é o título máis vendido na historia do Brasil, ademais, estivo nas listas dos libros máis vendidos en países como España, Portugal, Australia, Italia, Rusia e Alemaña, neste último incluso bateu o récord no ano 2002 con máis de 306 semanas de permanencia nas listas dos máis vendidos de ''Der Spiegel''.
O autor recibiu numerosos premios por esta obra, entre eles o premio BAMBI 2001, o Premio internacional Corine 2002 á mellor obra de ficción (Múnic) e o Nielsen Gold Book Award (Inglaterra, 2004).

Paulo Coelho accedeu ao Libro Guinness dos Récords despois de asinar 53 exemplares diferentes d' *O alquimista* en distintas linguas o 10 de outubro de 2003 durante a Feira do Libro de Frankfurt, converténdose así no autor que máis traducións da súa obra asina nun mesmo lugar.

Características
---------------

A obra trata da vida e aventuras de Santiago, un rapaz de dezaoito anos aproximadamente (estivo estudando nun seminario até os dezaseis anos e dous anos pastoreando ata que comeza a historia) que dende pequeno sempre vivira en España. O seu pai convenceuno de entrar nun seminario e ser sacerdote, mais o seu desexo de viaxar levouno a ser pastor.

O libro versa sobre os soños e os medios que empregamos para acadalos, sobre os azares da vida e os sinais que se presentan ao longo da mesma (saber comprender, observar ditos sinais etc.).

É unha paráfrase dun texto tomado d' *As mil e unha noites*. Son as peripecias dun heroe que procura o seu tesouro lonxe do seu fogar para logo retornar a el e achalo, sofrendo durante a viaxe unha fonda transformación na súa visión do mundo e a realidade.

Homenaxes
---------

No Teatro Palacio Valdés de Áviles celebrouse unha homenaxe polos vinte anos da novela, coa presenza do escritor.

Notas
-----

1. ↑  El alquimista. Cooperativa.cl, "El alquimista" de Paulo Coelho fue traducido al aimara y quechua" (27/08/2010) [Visitado o 17 de maio de 2011] *(en castelán)*
2. ↑  Eshoradeelegir.com Arquivado 25 de setembro de 2011 en Wayback Machine. Biografía de Paulo Coelho (páxs. 7-11) [Visitado o 17 de maio de 2011] *(en castelán)*
3. ↑  Guinness Worls Record Arquivado 22 de agosto de 2011 en Wayback Machine. Guinness Worls Record: Most translations of a single title signed by the author in 1 sitting [Visitado o 17 de maio de 2011] *(en inglés)*
4. ↑  "Paulo Coelho, rècord Guiness per signar traduccions de 'L'Alquimista'". *Vilaweb.cat* (en catalán). 29 de decembro de 2003. Arquivado dende o orixinal o 28 de xuño de 2013. Consultado o 17 de maio de 2011.

Véxase tamén
------------

### Ligazóns externas

* Síntese dos capítulos da versión castelá *(en castelán)*
* Biografía Paulo Coelho (pg7. O alquimista) *(en castelán)*

|  |  |
| --- | --- |
| Control de autoridades | 
* Wd: Q179021
* WorldCat
* VIAF: 204618447
* BiTraGa: 746
* BNF: 131828003
* EBID: ID
* GND: 4705652-6
* ISFDB: 1758974
* MusicBrainz: ID
* OL: OL17742777W
* SUDOC: 076921336

 |